Το Βασίλειο των Ουρανών

***Το Βασίλειο των Ουρανών*** () είναι επική ιστορική δραματική ταινία του 2005, σε σκηνοθεσία και παραγωγή του Ρίντλεϊ Σκοτ και σενάριο του Γουίλιαμ Μόναχαν. Πρωταγωνιστούν οι  Ορλάντο Μπλουμ, Εύα Γκριν, Τζέρεμι Άιρονς, Ντέιβιντ Θιούλις, Μπρένταν Γκλίσον, Μάρτον Τσόκας και Λίαμ Νίσον.

Η ταινία είναι μια πολύ φανταστική απεικόνιση των γεγονότων που οδήγησαν στην Γ΄ Σταυροφορία, εστιάζοντας κυρίως στον Μπαλιάν του Ιμπελέν, ο οποίος αγωνίζεται για να υπερασπιστεί το Σταυροφόρο Βασίλειο της Ιερουσαλήμ από τον Αγιουβίδα Σουλτάνο Σαλαντίν.

Η κινηματογράφιση έγινε στο Ουαρζαζάτ του Μαρόκου και στην Ισπανία, στο Κάστρο της Λοάρρε (Ουέσκα), στη Σεγόβια, στην Άβιλα, στην Πάλμα δελ Ρίο, και στο Κάσα ντε Πιλάτος και στην Αλκάθαρ της Σεβίλλης. Η ταινία κυκλοφόρησε στις 6 Μαΐου 2005 από την 20th Century Fox και έλαβε μικτές κριτικές μετά την κυκλοφορία. Είχε κέρδη 218 εκατ. δολαρίων παγκοσμίως. Στις 23 Δεκεμβρίου 2005, ο Σκοτ κυκλοφόρησε μια εκδοχή του σκηνοθέτη, την οποία πολλοί κριτικοί χαρακτήρισαν την καθοριστική έκδοση της ταινίας.

## Υπόθεση
Στη Μεσαιωνική Γαλλία, οι Σταυροφόροι επισκέπτονται το χωριό του Μπαλιάν, σιδηρουργού που στοιχειώνεται από την πρόσφατη αυτοκτονία της γυναίκας του μετά από μια αποβολή. Ο ηγέτης τους παρουσιάζεται ως ο πατέρας του Μπαλιάν, ο Βαρώνος Γκόντφρεϊ, και τον ζητά να επιστρέψει μαζί του στους Αγίους Τόπους, αλλά ο Μπαλιάν αρνείται. Αργότερα εκείνη τη νύχτα, ο Μπαλιάν σκοτώνει τον ετεροθαλή του αδελφό, τον άπληστο και ανήθικο ιερέα της πόλης, αφού ανακαλύπτει ότι διέταξε να αποκεφαλιστεί το σώμα της γυναίκας του πριν την ταφή. Την επόμενη μέρα, ο Μπαλιάν εντάσσεται στην ομάδα του πατέρα του, ελπίζοντας να κερδίσει σωτηρία για τον εαυτό του και τη γυναίκα του στην Ιερουσαλήμ. Σύντομα, αντιμετωπίζουν στρατιώτες που στέλνονται να συλλάβουν τον Μπαλιάν, όπου κατά τη διάρκεια της διαδικασίας πολλοί σκοτώνονται, και ένα βέλος χτυπά τον Γκόντφρεϊ. Φθάνοντας στη Μεσσήνη, έχουν μια αμφιλεγόμενη συνάντηση με τον Γκυ των Λουζινιάν, έναν μελλοντικό βασιλιά της Ιερουσαλήμ που σκοπεύει να σπάσει τη εύθραυστη συνθήκη μεταξύ των Σταυροφορικών κρατών και του Σουλτάνου Σαλαντίν, με τη βοήθεια των βίαιων αντιμουσουλμανικών Ναϊτών Ιπποτών. Ένα βράδυ πριν την αναχώρηση, ο Γκόντφρεϊ χρίζει ιππότη τον Μπαλιάν, τον χρίζει τον νέο Βαρόνο του Ιμπελέν και τον διατάζει να προστατεύσει τους ανήμπορους, πριν πεθάνει από το τραύμα του από το βέλος.

Ο Μπαλιάν πλέει προς τους Αγίους Τόπους, αλλά το πλοίο του εξοκέλλει από καταιγίδα, αφήνοντάς τον τον μόνο επιζώντα. Ο Μπαλιάν περπατάει προς την Ιερουσαλήμ, βρίσκει ένα άλογο που επέζησε από το ναυάγιο και πολεμάει έναν Μουσουλμάνο καβαλιέρο για το άλογο. Ο Μπαλιάν σκοτώνει τον καβαλάρη αλλά χαρίζει τη ζωή στον υπηρέτη του, ο οποίος τον οδηγεί στην Ιερουσαλήμ. Φθάνοντας στην πόλη, ο Μπαλιάν απελευθερώνει τον υπηρέτη, ο οποίος του λέει ότι το έλεός του θα κερδίσει τον σεβασμό των Σαρακηνών. Ο Μπαλιάν συναντά τους ηγέτες της Ιερουσαλήμ: τον λεπρό Βασιλιά Βαλδουίνο Δ΄, τον Ραϋμόνδο, τον Στρατάρχη της Ιερουσαλήμ, ο οποίος τον ενημερώνει ότι ο Σαλαντίν έχει συγχωρήσει το θάνατο του καβαλιέρου και την αδελφή του βασιλιά, Πριγκίπισσα Σιβύλλα, σύζυγος του Γκυ και ενός αγοριού από προηγούμενο γάμο. Ο Μπαλιάν ταξιδεύει στην κληρονομική του περιουσία στο Ιμπελέν και χρησιμοποιεί τις γνώσεις του στον τομέα της μηχανικής για να βοηθήσει τους αγωνιζόμενους κατοίκους να αρδεύσουν τη γη. Η Σιβύλλα τον επισκέπτεται και γίνονται ερωμένοι.

Ο Γκυ και ο σύμμαχός του, ο σκληρός Ραϋνάλδος του Σατιγιόν, επιτίθενται σε πολλά καραβάνια Σαρακηνών, προκαλώντας τον Σαλαντίν να πολεμήσει στο κάστρο του Ραϋνάλδου. Ο Μπαλιάν υπερασπίζεται το κάστρο και τους γειτονικούς χωρικούς, μετά από αίτημα του βασιλιά, παρά το γεγονός ότι είναι σε μειονεκτική αριθμητική τάξη. Μετά από μια σκληρή μάχη που τελειώνει με την ήττα των Σταυροφόρων, ο Μπαλιάν συναντά τον υπηρέτη που απελευθέρωσε, μαθαίνοντας ότι είναι στην πραγματικότητα ο καγκελάριος του Σαλαντίν, Ιμάντ αντ-Ντιν. Ο Ιμάντ αντ-Ντιν απελευθερώνει τον Μπαλιάν ως αποπληρωμή του προηγούμενου ελέους του. Ο Σαλαντίν και ο Βαλδουίνος φτάνουν αργότερα με τους στρατούς τους και διαπραγματεύτηκαν μια εκεχειρία. Μετά την τιμωρία του Ραϋνάλδου και του Γκυ, ένας αδύναμος Βαλδουίνος ζητά από τον Μπαλίαν να παντρευτεί τη Σιβύλλα και να πάρει τον έλεγχο του στρατού, αλλά ο Μπαλιάν αρνείται. Ο Βαλδουίνος πεθαίνει και τον διαδέχεται ο γιος της Σιβύλλας. Ως αντιβασιλέας, η Σιβύλλα συνεχίζει την ειρήνη με τον Σαλαντίν. Η Σιβύλλα, μαθαίνοντας με τρόμο ότι ο γιος της αναπτύσσει λέπρα όπως και ο θείος του, με δάκρυα στα μάτια τον δηλητηριάζει ενώ κοιμάται στα χέρια της, και δίνει το στέμμα στον Γκυ.

Ο Γκυ κηρύσσει πόλεμο στους Σαρακηνούς, προσπαθεί να δολοφονήσει τον Μπαλιάν, ο οποίος μόλις μετά βίας ζει, και απελευθερώνει τον Ραϋνάλδο, ο οποίος σκοτώνει την αδελφή του Σαλαντίν. Παρά την συμβουλή του Μπαλίαν να παραμείνουν κοντά στις πηγές νερού της Ιερουσαλήμ, ο Γκυ πολεμά και οι Σαρακηνοί κατακλύζουν τους εξαντλημένους Σταυροφόρους στη συνεχόμενη μάχη στην έρημο. Ο Σαλαντίν συλλαμβάνει τον Γκυ, σκοτώνει τον Ραϋνάλδο και κάνει πορεία προς την Ιερουσαλήμ. Ο Ραϋμόνδος φεύγει για την Κύπρο, ενώ ο Μπαλιάν μένει για να προστατεύσει τους ανθρώπους. Μετά από μια καταστροφική τριήμερη πολιορκία, ο Σαλαντίν διαπραγματεύεται με τον Μπαλιάν, ο οποίος επιβεβαιώνει ότι θα καταστρέψει την Ιερουσαλήμ πριν μπορέσει ο Σαλαντίν να την καταλάβει. Ο Σαλαντίν προσφέρει ασφαλή διαδρομή σε όλους μέσα στην Ιερουσαλήμ σε αντάλλαγμα για την πόλη. Υπό τους όρους αυτούς, ο Μπαλιάν παραδίδει την Ιερουσαλήμ στον Σαλαντίν. Οι Χριστιανοί φεύγουν από την Ιερουσαλήμ. Ο Μπαλιάν νικάει έναν ταπεινωμένο Γκυ σε μια μάχη με σπαθί και σώζει τη ζωή του. Η Σιβύλλα παραιτείται από την αξίωσή της ως βασίλισσα και επιστρέφει με τον Μπαλιάν στη Γαλλία.

Λίγα χρόνια αργότερα, Άγγλοι ιππότες καθ΄ οδόν προς τους Αγίους Τόπους, επισκέπτονται το χωριό Μπαλιάν, που τώρα είναι ο διάσημος υπερασπιστής της Ιερουσαλήμ. Ο Μπαλιάν αρνείται την προσφορά του Άγγλους Βασιλιά να ενταχθεί στο στρατό του, δηλώνοντας ότι είναι απλώς σιδηρουργός. Αργότερα, ο Μπαλιάν περνάει από το τάφο της γυναίκας του καθώς ιππεύει με τη Σιβύλλα προς το άγνωστο. Ένας επίλογος αναφέρει ότι «σχεδόν χίλιους χρόνια αργότερα, η ειρήνη στο Βασίλειο των Ουρανών παραμένει άπιαστη».

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 
* 

Κατηγορία:Ταινίες του 2005
Κατηγορία:Αμερικανικές ταινίες της δεκαετίας 2000
Κατηγορία:Βρετανικές ταινίες της δεκαετίας 2000
Κατηγορία:Αμερικανικές επικές ταινίες
Κατηγορία:Αμερικανικές πολεμικές δραματικές ταινίες
Κατηγορία:Βρετανικές επικές ταινίες
Κατηγορία:Βρετανικές πολεμικές δραματικές ταινίες
Κατηγορία:Γερμανικές ιστορικές ταινίες
Κατηγορία:Γερμανικές επικές ταινίες
Κατηγορία:Επικές πολεμικές ταινίες
Κατηγορία:Επικές ταινίες βασισμένες σε πραγματικά γεγονότα
Κατηγορία:Ιστορικές επικές ταινίες
Κατηγορία:Λατινόφωνες ταινίες
Κατηγορία:Αγγλόφωνες ταινίες
Κατηγορία:Αραβόφωνες ταινίες
Κατηγορία:Ιταλόφωνες ταινίες
Κατηγορία:Ταινίες με θέμα τον θάνατο
Κατηγορία:Ταινίες με θέμα τον Χριστιανισμό
Κατηγορία:Ταινίες με θέμα το Ισλάμ
Κατηγορία:Ταινίες τοποθετημένες στη Γαλλία
Κατηγορία:Ταινίες τοποθετημένες στο Ισραήλ
Κατηγορία:Ταινίες τοποθετημένες στην Κύπρο
Κατηγορία:Ταινίες σε σκηνοθεσία Ρίντλεϊ Σκοτ
Κατηγορία:Ταινίες παραγωγής 20th Century Fox
Κατηγορία:Ταινίες της Scott Free Productions